Reginald Michael Cawcutt

Reginald Michael Cawcutt (født 25. oktober 1938 i Rugby i Cape Town i Sør-Afrika, død 5. august 2022 i Cape Town) var katolsk hjelpebiskop av Cape Town.

Liv og virke

Bakgrunn
Han fikk sin presteutdannelse ved presteseminaret i Pretoria, og ble deretter presteviet 9. juli 1962 for erkebispedømmet Cape Town av erkebiskop Owen McCann.

Fader Cawcutt hadde det meste av sitt prestelige virke som militærprest i Sør-Afrikas marine.

Biskop
Den 29. mai 1992 ble han utnevnt av pave Johannes Paul II til titularbiskop av Egabro og hjelpebiskop i Cape Town. Bispevielsen den 26. august 1992 ble foretatt av erkebiskop Lawrence Patrick Henry av Cape Town; medkonsekrerende var erkebiskop George Francis Daniel av Pretoria og biskop Andrew Zolile T. Brook av Umtata. 

I 1999/2000 ble han eksponert for sin deltakelse på en amerikansk nettside for homofile: St. Sebastian's Angels, som presenterte seg som en støttegruppe for Gay Religious Brothers and Clergy of the Roman Catholic Church. Siden var blitt oppdaget av en konservativ gruppe i USA høsten 1999, som monitorerte den, og varslet kirkelig ledels, om dens karakter i januar 2000. Da det med få unntak ikke kom svar, omtalte de den på nettet, og pekte på biskopens aktive deltakelse. Da det ble rettet offentlig kritikk rundt hans medlemskap og aktive deltakelse i gruppen, forsvarte han den på en måte som utløste mer oppsikt og kritikk. Flere prester i USA ble relegert fra sine embeder etter at deres biskoper ble gjort oppmerksom om kommunikasjoner de hadde bidratt i.

Den 17. juli 2002 innvilget pave Johannes Paul II hans avskjedssøknad, som kom etter at han var blitt gjenstand for heftig kritikk. Han uttalte at han ville trekke seg fordi han ikke ønsket å bli til ytterligere splid i kirken.

Han døde i august 2022.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Serafino Vannutelli (1834-1915) *1869
 Kardinal Domenico Serafini (1852-1918) *1900
 Kardinal Pietro Fumasoni Biondi (1872-1960) *1916
 Erkebiskop Martin Lucas (1894-1969) *1945
 Kardinal Owen McCann (1907-1994) *1950
 Erkebiskop Stephen Naidoo, C.SS.R. (1937-1989) *1974
 Erkebiskop Lawrence Patrick Henry (1934-2014) *1987
 Biskop Reginald Michael Cawcutt (1938-2022) *1992

Referanser

Sørafrikanske katolske biskoper
Linjen Rebiba
Personer fra Cape Town